**OBČINA BREŽICE**

**Cesta prvih borcev 18**

8250 BREŽICE

Številka: 6710-0051/2018

Datum: 21.5.2018

**JAVNI RAZPIS ZA SOFINANCIRANJE UREJANJA ŠPORTNIH OBJEKTOV NA PODEŽELJU V LETU 2018**

#### R A Z P I S N A

#### D O K U M E N T A C I J A

Razpisno dokumentacijo sestavljajo:

1. Povabilo k oddaji ponudbe
2. Besedilo javnega razpisa
3. Merila za izbor in vrednotenje projektov
4. Prijavni obrazci:
* Obrazec 1 – Podatki o prijavitelju in splošna izjava
* Obrazec 2 – Vsebinska in finančna konstrukcija
* Obrazec 3 – Izjava o sodelovanju
1. Vzorec pogodbe
2. Poročilo o izvedeni ureditvi športnega objekta
3. Oznaka kuverte

Razpisni dokumentaciji se informativno priložita tudi:

1. Pravilnika o izboru in sofinanciranju programov in projektov v Občini Brežice
2. Letni program Občine Brežice za področje športa za leto 2018

**OPOZORILO:**

Prijavo na razpis, vzorec pogodbe in ostale obrazce mora podpisati prijavitelj – fizična oseba, če je prijavitelj fizična oseba; če je prijavitelj pravna oseba (zavod, društvo…) pa njen zastopnik (npr. predsednik društva, direktor zavoda…), kot to izhaja iz predložene registracije. Navedene dokumente lahko podpiše tudi pooblaščena oseba, če jo za to pooblasti prijavitelj – fizična oseba oziroma zastopnik pravne osebe in če je pooblastilo priloženo prijavi.

 **Ivan Molan,**

 **župan Občine Brežice**



**OBČINA BREŽICE**

**Cesta prvih borcev 18**

8250 BREŽICE

Številka: 6710-0051/2018

Datum: 21.5.2018

**Izbor izvajalcev za Javni razpis za sofinanciranje**

**urejanja športnih objektov na podeželju v letu 2018**

#### POVABILO

#### K ODDAJI PRIJAVE NA JAVNI RAZPIS

 Javni razpis za sofinanciranje urejanja športnih objektov v letu 2018 objavljamo:

1. na [www.brezice.si](http://www.brezice.si) dne 24.5.2018,
2. v Posavskem Obzorniku dne 24.5.2018.

Rok za prijavo je: 29.6.2018

Kontaktna oseba s strani naročnice je:

**Matija Kolarič**, svetovalec za družbene dejavnosti in razvoj (Občina Brežice, Cesta prvih borcev 18, 8250 Brežice)

T: 07 620 55 34

E-naslov: matija.kolaric@brezice.si

**Ivan Molan,**

**župan Občine Brežice**

Na podlagi 21. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO in 76/16 - odl. US), Zakona o športu (Uradni list RS, št. 22/98, 97/01 – ZSDP-1 in 15/03 - ZOPA), 1. člena Pravilnika o postopkih izvrševanja proračuna RS (Uradni list RS, št. 50/07, 114/07 - ZIPRS0809, 61/08, 99/09 - ZIPRS1011, 3/13 in 81/16 ), 33. člena Statuta občine Brežice (Uradni list RS, št. 10/09, 3/10), Odloka o proračunu Občine Brežice za leto 2018 (Uradni list RS, št. 11/1844), 9. člena Pravilnika o izboru in sofinanciranju programov in projektov v Občini Brežice (Uradni list RS, št. 69/16), Letnega programa za področje športa za leto 2018 (št. zadeve: 671-1/2017, 17. 11. 2017), objavlja

Javni razpis za sofinanciranje urejanja športnih objektov na podeželju v letu 2018

**1. Naročnik:** Občina Brežice, Cesta prvih borcev 18, 8250 Brežice.

2. Predmet javnega razpisa

Predmet javnega razpisa je sofinanciranje urejanja športnih objektov na podeželju, ki so namenjeni krepitvi rekreativne dejavnosti občanov. Kot podeželje se šteje območje vseh krajevnih skupnosti v občini Brežice, razen KS Brežice.

Sredstva se namenjajo izključno za urejanje večnamenskih športnih objektov, ki so dostopni vsem občanom in v katerih se prednostno izvajajo športni programi namenjeni otrokom in mladini. Sofinancira se urejanje športnih objektov na katerih je možno izvajati več različnih športov.

Predmet sofinanciranja javnega razpisa je urejanje športnih objektov:

1. ki so v lasti Občine Brežice in z njimi upravljajo športna društva ali krajevne skupnosti, razen športnih objektov, ki jih uporabljajo za izvajanje svoje dejavnosti šole in vrtci,
2. ki so v lasti športnih društev in njihov zvez,
3. širšega pomena za izvajanje športno-rekreativne dejavnosti občanov (planinske poti, kolesarske steze, tekaške steze, vodne proge…) in so v upravljanju oz. jih urejajo društva ali krajevne skupnosti.
4. ki so v lasti drugih pravnih ali fizičnih oseb, pa jih imajo v dolgoročnem najemu ali upravljanju (najmanj 30 let od leta 2018 dalje) društva ali krajevne skupnosti.

**3. Pogoji, ki jih morajo izpolnjevati prijavitelji na javni razpis**

a) Na razpis se lahko prijavijo:

* krajevne skupnosti občine Brežice (razen KS Brežice) ali
* društva.

Če se na razpis prijavlja društvo, mora to pridobiti izjavo pristojne Krajevne skupnosti, kjer se športni objekt nahaja o skupnem interesu za izvedbo ureditve.

V kolikor je prijavitelj Krajevna skupnost, izjave ni potrebno podpisati ter se šteje, da s prijavo izjavlja vse navedeno na obrazcu 3 – Izjava o skupnem interesu.

Na razpis se lahko prijavijo samo tisti prijavitelji, ki v letu 2017 niso bili izbrani javnem razpisu za sofinanciranje urejanja športnih objektov na podeželju.

Predmet razpisa niso objekti, ki so bili izbrani za sofinanciranje na javnem razpisu za urejanje športnih objektov v letu 2017.

b) Dodatni pogoji, ki jih morajo izpolnjevati prijavitelji:

* so registrirani pri pristojnem organu,
* imajo zagotovljene materialne, prostorske, kadrovske in organizacijske pogoje za uresničitev načrtovanih aktivnosti,
* v izvajanje dejavnosti prijavitelja so aktivno vključeni krajani iz območja posamezne krajevne skupnosti,
* so lastniki, upravljalci ali najemniki objekta, pri čemer mora biti pogodba o upravljanju oz. najemu sklenjena najmanj za dobo 30 let od dneva predvidenega za začetek vlaganj v objekt,
* imajo zaključeno finančno konstrukcijo, pri čemer morajo zagotoviti najmanj 70% sredstev iz lastnih ali drugih virov,
* imajo pridobljena vsa upravna dovoljenja za posege,
* vodijo investicijo v skladu z veljavno zakonodajo,
* v primeru, da za uporabo objekta zaračunavajo stroške najema oz. uporabe, le-ti za izvajalce športnih programov, ki so v javnem interesu občine, ne smejo biti višji od cen, ki so določene v ceniku občine,
* bodo omogočili, da bo uporaba objekta možna tudi za ostale izvajalce programov v javnem interesu ter vsem krajanom, ne glede na to, če so člani društev, ki delujejo na območju KS.

**4. Finančni okvir in upravičeni stroški**

a) Višina razpoložljivih sredstev

Okvirna vrednost razpisa za leto 2018 je 4.000,00 EUR.

Sredstva so zagotovljena na proračunski postavki 00079 – *Obnova športnih igrišč na podeželju*

b) Delež sofinanciranja in omejitve

Sredstva za urejanja površin se prijaviteljem, ki izpolnjujejo pogoje razpisa, dodelijo glede na skupno višino upravičenih prijavljenih posegov na objektih ter sorazmerno z razpoložljivimi proračunskimi sredstvi, vendar največ do 30% upravičene prijavljene vrednosti posega.

c) Upravičeni stroški

Upravičeni stroški urejanja površin so:

1. stroški gradbeno-obrtniških del,
2. nakup gradbene materiala za urejanja v primeru, da prijavitelj sam zagotavlja delovno silo za izvedbo ureditev, pri čemer je potrebno preložiti dokazila o namenski rabi gradbenega materiala,
3. nakup funkcionalne športne opreme,
4. ostala dela, ki so nujna za nemoteno izvajanje dejavnosti in niso predmet tekočega vzdrževanja,
5. pavšalni stroški (največ 10% celotne finančne konstrukcije),
6. stroški prostovoljnega dela (največ 20% celotne finančne konstrukcije z upoštevanjem urne postavke max 5 EUR).

Kot dokazila za izkazovanje posameznih vrst stroškov se upoštevajo fotokopije računov, potni nalogi, obračuni stroškov dela oz. drugih nadomestil posameznikom, avtorskih pogodb ter drugih verodostojnih računovodskih listin. Za dokazovanje prostovoljnega dela se upošteva ustrezen seznam oz. pregled opravljenega dela, pri čemer se upošteva, da je ena ura dela prostovoljca vredna 5 EUR. Na listinah, iz katerih ni jasno razvidno, na kaj se nanašajo (na kateri program, projekt), mora izvajalec to zapisati ročno, sicer se strošek ne bo priznal.

Prijavitelj mora ob poročanju in zahtevku za nakazilo sofinanciranja izkazati stroške v višini 100% odobrenih sredstev.

V celotni finančni konstrukciji lahko prijavitelj prikaže do 10% stroškov v obliki pavšala ter do 20% stroškov v obliki opravljenega prostovoljnega dela.

Sofinancerskih sredstev ne morejo pridobiti projekti, ki so sredstva za ureditev prijavljenih objektov že pridobili iz drugih postavk občinskega proračuna.

5. Merila za izbor programov

Merila so določena v razpisni dokumentaciji - Merila za izbor in vrednotenje projektov.

**6. Razpisna dokumentacija in popolnost vloge**

a) Razpisna dokumentacija obsega:

1. Povabilo k oddaji ponudbe
2. Besedilo javnega razpisa
3. Merila za izbor in vrednotenje projektov
4. Prijavni obrazci:
* Obrazec 1 – Podatki o prijavitelju in splošna izjava
* Obrazec 2 – Vsebinska in finančna konstrukcija
* Obrazec 3 – Izjava o sodelovanju
1. Vzorec pogodbe
2. Poročilo o izvedeni ureditvi športnega objekta
3. Oznaka kuverte

b) Vloga je popolna, če vsebuje:

* + prijavne obrazce:
* Obrazec 1 – Podatki o prijavitelju in splošna izjava
* Obrazec 2 – Vsebinska in finančna konstrukcija
* Obrazec 3 – Izjava o sodelovanju

Obvezne priloge, ki so navedene na posameznih obrazcih, štejejo za obvezne sestavine. V primeru, da priloge niso priložene se šteje, da vloga ni popolna.

Vsi obrazci vloge morajo biti čitljivo izpolnjeni v slovenskem jeziku in na ustreznih mestih podpisani ter žigosani.

Vloga se šteje za popolno tudi, če jo prijavitelj po pozivu v danem roku dopolni.

Prijavitelj lahko dopolnjuje oziroma spreminja vlogo do poteka razpisnega roka.

**7. Obdobje za porabo dodeljenih sredstev**

Sredstva bodo lahko prijavitelji, na podlagi sklenjenih pogodb, črpali v proračunskem letu 2018.

Podlaga za izplačilo je dostavljen zahtevek z vso potrebno dokumentacijo do 30. 11. 2018. Podrobneje so določila povzeta v pogodbi o sofinanciranju.

**8. Rok za predložitev prijav in način predložitve**

Prijave morajo biti predložene na naslov: Občina Brežice, Cesta prvih borcev 18, 8250 Brežice.

Prijave morajo biti oddane v zaprtih kuvertah in ustrezno označene. Na prednji strani kuverte mora biti izpisano: **»NE ODPIRAJ – PRIJAVA NA JR ŠPORTNI OBJEKTI«.** Na kuverti mora biti naveden tudi naziv in naslov pošiljatelja (glej prilogo: oznaka kuverte).

Rok za oddajo prijav je **29.6.2018** v sprejemni pisarni občine v času poslovnih ur (soba št. 1). Na pošti oddane vloge morajo biti oddane priporočeno s poštnim žigom, najpozneje z datumom: **29.6.2018**.

Prijavitelj lahko v eni kuverti oz. pošiljki odda prijave za več programov oz. projektov pri čemer prijavni obrazec 1 – Podatki o prijavitelju in splošna izjava prijavi priloži le enkrat.

Oddaja vloge pomeni, da se predlagatelj **strinja z vsemi pogoji in kriteriji razpisa.**

**9. Odpiranje in obravnava vlog**

Odpiranje prispelih prijav, pregled prispelih prijav ter poziv k dopolnjevanju opravi komisija, imenovana s sklepom župana za izvedbo javnega razpisa. Odpiranje bo izvedeno najpozneje v roku osmih (8) dni po izteku roka za oddajo vlog na javni razpis. Odpiranje ne bo javno.

V primeru, da prijavitelji ne bodo oddali popolnih prijav, bo komisija v osmih (8) dneh od odpiranja vlog prijavitelja pozvala k dopolnitvi po telefonu ali po elektronski pošti. Rok za dopolnitev je pet (5) dni od poziva.

**OPOZORILO: Zavržene bodo vse vloge, ki bodo oddane nepravočasno oz. jih bodo vložile neupravičene osebe in nepravilno označene vloge ter bodo nepopolne po roku, določenem za dopolnitev.**

**10. Obveščanje o izboru**

Predlagatelji bodo o izidu razpisa obveščeni s sklepom direktorice občinske uprave oziroma od nje pooblaščene osebe praviloma v roku petinštirideset (45) dni od odpiranja.

Predlagatelji se lahko na izbor pritožijo v roku osmih (8) dni od prejema sklepa. Pritožnik mora natančno opredeliti razloge zaradi katerih je pritožba vložena. Predmet pritožbe ne morejo biti postavljena merila ocenjevanja vlog. Prepozno vložene pritožbe se zavržejo. Pritožba se lahko poda ustno na zapisnik ali pisno na naslov Občina Brežice, CPB 18, 8250 Brežice. O pritožbi odloči župan, njegova odločitev je dokončna. Vložena pritožba ne zadrži podpisa pogodb z ostalimi izbranimi predlagatelji vlog.

Po poteku roka za pritožbo bodo z izbranimi predlagatelji sklenjen pogodbe o sofinanciranju programov. Sklepanje pogodb z izbranimi prijavitelji se opravi v osmih (8) dneh od dokončnosti sklepa o izboru. Če kateri od prijaviteljev v roku osmih (8) dni od vročitve pogodbe le-te ne podpiše, se šteje, da je umaknil vlogo za dodelitev sredstev ter posledično direktorica občinske uprave oziroma od nje pooblaščena oseba izda sklep o ustavitvi postopka.

Naročnik lahko do izdaje sklepov o dodelitvi sredstev prekine postopek predmetnega javnega razpisa.

**11. Kraj in čas, kjer lahko predlagatelji dvignejo razpisno dokumentacij**

Razpisna dokumentacije je ves čas objave javnega razpisa na voljo na spletni strani Občine Brežice: [www.brezice.si](http://www.brezice.si), po potrebi jo lahko dvignete tudi na Občini Brežice, na Oddelku za družbene dejavnosti, gospodarstvo, kmetijstvo in razvoj.

**12. Dodatne informacije in pojasnila**

Pristojna kontaktna oseba za dajanje informacij in pojasnil je:

- Matija Kolarič, telefon 07/620 55 34, e-naslov: matija.kolaric@brezice.si.

Številka: 6710-0051/2018

Datum: 21.5.2018

 Ivan MOLAN

župan Občine Brežice

***Merila za izbor in vrednotenje projektov***

V posamezni krajevni skupnosti bo sofinancirana ureditev največ enega športnega objekta.

V primeru, da se na razpis prijavi več prijaviteljev s športnimi objekti v isti krajevni skupnosti, bo krajevna skupnost, ki je podpisala več izjav o sodelovanju pozvana, da določi prednostni vrstni red ureditev.

***Obrazec 1 - podatki o prijavitelju in splošna izjava***

**1. OSNOVNI PODATKI O PRIJAVITELJU**

Uradni naziv prijavitelja

Skrajšani naziv

Poštni naslov

Poštni naslov, kamor se pošilja pošta, če je različna od uradnega naslova prijavitelja:

Matična številka Davčna številka

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |

Št. transakcijskega računa **Davčni zavezanec: DA NE**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SI56** |  |  |  |  | **-** |  |  |  |  | **-** |  |  |  |  | **-** |  |  |  |

Telefon/faks

Elektronski naslov

Spletni naslov \_\_\_\_\_\_

**2. OSNOVNI PODATKI O ODGOVORNI OSEBI OZ. ZAKONITEM ZASTOPNIKU PRIJAVITELJA**

(Odgovorna oseba je pooblaščeni podpisnik predlagatelja (predsednik, direktor…), ki bo podpisal pogodbo o dodelitvi sredstev in nosil odgovornost v skladu s prevzetimi pogodbenimi obveznostmi).

Ime in priimek

Poštni naslov

Telefon

Elektronski naslov

Funkcija

**3. OSNOVNI PODATKI O KONTAKTNI OSEBI PRIJAVITELJA** (če je različna od odgovorne osebe)

Ime in priimek

Poštni naslov

Telefon

Elektronski naslov

Funkcija

**4. PODROČJE DELOVANJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. SPLOŠNA IZJAVA**

***IZJAVLJAMO, DA:***

* smo registrirani za opravljanje dejavnosti, za katero se prijavljamo, in sicer dejavnost lahko opravljamo na podlagi vpisa v register društev pri Upravni enoti odločba številka , oz. na podlagi vpisa v Sodni register, pod vložno številko oz. vpisa pri pod številko ;
* zadnja skupščina društva oz. zveze je bila: (datum);
* imamo zagotovljene materialne, prostorske, kadrovske in organizacijske pogoje za uresničitev načrtovanih aktivnosti;
* delujemo v skladu z veljavnimi predpisi;
* soglašamo, da Občina Brežice, za namene javnega razpisa oz. poziva za sofinanciranje programov oz. projektov za leto 2017, iz uradnih evidenc državnih nosilcev javnega pooblastila pridobi podatke o izvajalcu ter odgovorni osebi izvajalca iz naslova;
* da za prijavitelja ne veljajo določbe o omejitvah poslovanja, določene v veljavnem Zakonu o integriteti in preprečevanju korupcije

***TER DA:***

* sprejemamo pogoje javnega razpisa oz. poziva;
* so podatki navedeni v prijavi resnični, kar zagotavljamo pod materialno in kazensko odgovornostjo ter smo seznanjeni z dejstvom, da je navedba neresničnih podatkov osnova za prekinitev pogodbe in vračilo že prejetih sredstev z zakonitimi zamudnimi obrestmi;
* bomo zagotovili dostopnost programa oz. projekta javnosti;
* imamo programe oz. projekte uvrščene v letni program dela prijavitelja oziroma bodo uvrščeni po podpisu pogodbe o sofinanciranju programa oz. projekta s strani Občine Brežice;
* bomo oglaševali Občino Brežice kot sofinancerja izbranega programa oz. projekta;
* se strinjamo z javno objavo podatkov o izbranih programih ter odobrenih in izplačanih sredstvih;
* se zavedamo, da so vsi podani podatki v prijavi uporabljajo s strani Občine v skladu z veljavnim Zakonom o varstvu osebnih podatkov

Kraj in datum: Podpis odgovorne osebe:

 (žig)

***Obrazec 2 – Vsebinska in finančna konstrukcija***

1. **Športni objekt, ki se ureja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Namembnost objekta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Številka parcele: \_\_\_\_\_\_\_\_\_\_\_\_\_\_\_\_**

**Katastrska občina: \_\_\_\_\_\_\_\_\_\_\_\_\_\_**

**Objekt (obkroži):**

* je v naši lasti,
* imamo v upravljanju za dobo \_\_\_\_\_\_ let (do datuma: \_\_\_\_\_\_\_\_\_\_\_\_\_),
* imamo v najemu za dobo \_\_\_\_\_\_ let (do datuma: \_\_\_\_\_\_\_\_\_\_\_\_\_),
* je širšega pomena za izvajanje športno-rekreativne dejavnosti občanov, pri čemer kot prijavitelj skrbimo za njegovo urejanje.
1. **Obstoječe stanje objekta (opis stanja objekta, katere površine so urejena, kateri programi se izvajajo, vlaganja v preteklosti…):**
2. **Načrtovani posegi na objektu (opišite načrtovane posege, opišite prostor/površine, ki bodo urejene, navedite kvadraturo površin, ki jih nameravate urediti, navedite kateri programi se bodo izvajali na objektih po ureditvi…):**

Navedite vsa dela oz. načrtovane nakupe potrebne za ureditev športne površine:

|  |  |
| --- | --- |
| **Vrsta del / materiala / opreme** | **Vrednost [EUR]** |
|  |  |
|  |  |
|  |  |
|  |  |
|  |  |
|  |  |
|  |  |

1. **Finančna konstrukcija projekta:**

|  |  |
| --- | --- |
| **Stroški** | **Vrednost [EUR]** |
| Storitve (gradbeno-obrtniška dela…) |  |
| Material |  |
| Oprema |  |
| Drugo (navesti) |  |
| Drugo (navesti) |  |
| Pavšalni stroški (10% skupnih stroškov) |  |
| Prostovoljno delo (20% skupnih stroškov) |  |
| **Skupaj** |  |

|  |  |
| --- | --- |
| **Prihodki** | **Vrednost [EUR]** |
| Lastna sredstva |  |
| Občina (max. 30% vseh prihodkov) |  |
| Drugi viri (navesti) |  |
| Drugi viri (navesti) |  |
| **Skupaj** |  |

Finančna konstrukcija mora biti uravnotežena (stroški = prihodki).

Opomba:

Pavšalne stroške in prostovoljno delo izračunamo po spodnjih enačbah:

$$Pavšalni stroški= \frac{\left(storitve+material+oprema+drugo+drugo\right)}{7}$$

$$Prostovoljno delo= \frac{\left(storitve+material+oprema+drugo+drugo\right)×2}{7}$$

1. **Pripombe:**
2. **Obvezne priloge:**
3. Dokazilo o lastništvu objekta ali pogodba o najemu ali pogodba o upravljanju ali dokazilo iz katerega izhaja, da prijavitelj ureja površine za športno-rekreativno udejstvovanje občanov
4. Fotografije objektov in prostor, ki so predvideni za ureditev
5. Fotokopije pridobljenih upravnih dovoljenj v kolikor so ta potrebna

DATUM: \_\_\_\_\_\_\_\_\_\_\_\_\_\_ ŽIG PODPIS: \_\_\_\_\_\_\_\_\_\_\_\_\_\_\_\_\_\_

***Obrazec 3 – Izjava o skupnem interesu***

Spodaj podpisani odgovorni osebi

1. Prijavitelja (navesti ime in priimek ter funkcijo):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

in

1. Krajevne skupnosti (navesti ime in priimek ter funkcijo):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVLJATA, DA:**

* je projekt ureditve prostorov za izvajanje športnih aktivnosti skupni projekt,
* bosta društvo in krajevna skupnost pri izvajanju dejavnosti vezanih na športni objekt sodelovali tudi v bodoče oz. bo krajevna skupnost pripravljala in izvajala programe vezane na sofinancirani objekt,
* bosta projekt ureditev športnega objekta vodila v skladu z veljavno zakonodajo,
* bodo v primeru zaračunavanja stroškov najema oz. uporabe objekta, le-ti za izvajalce športnih programov, ki so v javnem interesu občine, ne bodo višji od cen, ki so določene v ceniku občine,
* bo uporaba objekta možna tudi za ostale izvajalce programov, ne glede na vsebino, ki so v javnem interesu Občine Brežice, in sicer največ za nadomestilo v višini dejanskih materialnih stroškov vezanih na vzdrževanje in uporabo objekta, predvsem pa morajo biti prostori dostopni vsem krajanom, ne glede na to, če so člani društev, ki delujejo na območju KS.

DATUM: \_\_\_\_\_\_\_\_\_\_\_\_\_\_

KRAJEVNA SKUPNOST: DRUŠTVO:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

P-\_\_\_\_\_\_\_-2017

**OBČINA BREŽICE**, Cesta prvih borcev 18, 8250 Brežice, matična št.: 5880173, ID št. za DDV: SI34944745, ki jo zastopa župan, Ivan Molan (v nadaljevanju: Občina)

in

**Naziv društva/ zavoda*,*** Ulica št, Pošta Kraj, matična številka: XXXXXXXX*,* ID št. za DDV: XXXXXXXX, ki ga zastopa predsednik/ direktor Ime in Priimek (v nadaljevanju: Prejemnik)

dogovorita in skleneta naslednjo

##### POGODBO O SOFINANCIRANJU UREJANJA ŠPORTNIH OBJEKTOV NA PODEŽELJU V LETU 2018

### I. UVODNE UGOTOVITVE

**1. člen**

Pogodbeni stranki uvodoma ugotavljata:

* da je bil dne 24.5.2018 v Posavskem Obzorniku in 21.5.2018 na spletni strani Občine Brežice objavljen Javni razpis za sofinanciranje urejanja športnih objektov na podeželjuv letu 2018 (v nadaljevanju: javni razpis);
* da se je prejemnik prijavil na javni razpis s pravočasno in popolno vlogo, ki jo je pregledala Komisija, imenovana s sklepom župana št. 6710-0051/2018 z dne 17.5.2018;
* da je Občina s sklepom št. XXX-XX/2017 z dne XX.XX.2017, prejemniku odobrila sredstva največ v višini X.XXX,XX EUR (v nadaljevanju: sklep).

### II. PREDMET SOFINANCIRANJA

**2. člen**

Predmet te pogodbe je sofinanciranje programa *»Naziv programa«* (v nadaljevanju: program), ki jih je prejemnik prijavil na javni razpis z vlogo, Občina pa odobrila s sklepom, navedenim v prejšnjem členu te pogodbe.

### III. VIŠINA IN NAČIN SOFINANCIRANJA

**3. člen**

Celotna vrednost programa iz prejšnjega člena te pogodbe znaša X.XXX,XX EUR.

Občina bo program prejemnika sofinancirala, v skladu z veljavnim Pravilnika o izboru in sofinanciranju programov in projektov v Občini Brežice ter izvedenim javnim razpisom za leto 2017, največ v višini X.XXX,XX EUR.

Na podlagi veljavnega Odloka o proračunu Občine Brežice za leto 2018 so sredstva zagotovljena na proračunski postavki 00079 – *Obnova športnih igrišč na podeželju*.

**4. člen**

Občina bo sredstva za sofinanciranje programov, ki so predmet te pogodbe, prejemniku nakazala v letu 2018, najkasneje v tridesetih (30) dneh od prejema e-zahtevka in potrditve poročila, na TR prejemnika XXXX-XXXXXXXXXXX, odprt pri Ime banke.

Poročilo mora prejemnik oddati na Obrazcu poročila o izvedenem programu oziroma projektu, in mora vsebovati:

* opis izvedenega programa;
* dokazilo o izvedbi programa (npr. vabila, zgibanke, časopisni članki, seznam udeležencev, itd.);
* seznam sodelavcev oz. partnerjev, ki so sodelovali pri izvajanju programa;
* kopije računov za izvedene dejavnosti v okviru programa, najmanj v višini odobrenih sredstev;
* zahtevek za izplačilo v obliki e-računa.

Obrazec poročila z vsemi obveznimi prilogami se odda v fizični obliki ali po elektronski pošti, razen zahtevka za izplačilo, ki mora biti oddan v obliki e-računa preko sistema UJP.

Prijavitelj mora zadnji zahtevek oddati najpozneje do 30. 11. 2018.

#### IV. OBVEZNOSTI POGODBENIH STRANK

**5. člen**

Obveznosti prejemnika so, da:

* program, ki je predmet te pogodbe, izvede skladno s predloženo vlogo, kakovostno in upoštevajoč strokovne smernice;
* predloži zahtevke in poročila o izvedbi programa z vsemi pogodbeno določenimi sestavinami v določenih časovnih rokih;
* Občino takoj pisni obvesti, če nastopijo okoliščine, ki utegnejo vplivati na vsebinsko in časovno izvedbo programa ter predlaga ustrezno spremembo oz. dopolnitev pogodbe;
* zagotovi Občini na zahtevo vpogled v poslovanje in dokumentacijo v zvezi z izpolnjevanjem obveznosti iz te pogodbe;
* navaja, da program prejemnika sofinancira Občina v komunikaciji z javnostjo (spletna stran, obvestila za medije, tiskovine kot so to zloženke, plakati ipd.);
* pri svojem delovanju upošteva in izpolnjuje vsa določila veljavnih predpisov, ki opredeljujejo področje dela prejemnika;
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri čemer se lahko objavijo osnovni podatki o naložbi in prejemniku pomoči v skladu z veljavnim zakonom, ki ureja dostop do informacij javnega značaja in zakonom, ki ureja varstvo osebnih podatkov;
* da bo vsaj enkrat letno brezplačno sodeloval pri projektih Občine, v kolikor ga Občina povabi k sodelovanju.

**6. člen**

Obveznosti Občine so, da:

* v roku osmih (8) dni od prejema zahtevka in poročila obvesti pisno prijavitelja o svoji zahtevi za dopolnitev ali spremembo poročila;
* posreduje prejemniku vse informacije, potrebne za izvedbo pogodbenih obveznosti;
* zagotovi finančna sredstva prejemniku na podlagi prejetega potrjenega zahtevka v obliki e-računa;
* pravočasno obvešča prejemnika o spremembah, ki bi lahko vplivale na potek izvajanja dogovorjenih nalog.

### V. NAMENSKA IN GOSPODARNA RABA SREDSTEV

**7. člen**

Prijavitelj se zavezuje:

* da bo sredstva, pridobljena s to pogodbo uporabil namensko in kot dober gospodar ter v skladu z vsemi veljavnimi predpisi;
* da bo o izvajanju programa vodil ustrezno dokumentacijo in jo hranil deset (10) let ter omogočil komisiji, ki jo določi župan Občine, vpogled v dokumentacijo.

**8. člen**

Če prijavitelj sredstva, pridobljena iz občinskega proračuna uporabi nenamensko, izven okvirov, za katere so bila sredstva zagotovljena ali ne izpolnjuje dolžnosti, zapisanih v 5. členu te pogodbe, lahko Občina zahteva vračilo celotnih dodeljenih sredstev z zakonitimi zamudnimi obrestmi, ki se obračunajo za ves čas od dodelitve sredstev pa do dneva vračila.

Občina si pridružuje pravico, da v primeru, če se spremenijo bistveni elementi projekta, če je prijavitelj navajal neresnične podatke v vlogi ali neverodostojne dokumente, če je ravnal v nasprotju oz. ni ravnal v skladu z določili Pravilnika, Javnega razpisa in pogodbe, ali če je za iste upravičene stroške in za isti namen že prejel sredstva iz kateregakoli drugega javnega vira, enostransko odstopi.

Za ta primer prejemnik izjavlja, da se odpoveduje vsem zahtevkom zoper sofinancerja.

### VI. DRUGA DOLOČILA

9. člen

Župan Občine Brežice pooblašča Matijo Kolariča, da zastopa Občino glede vseh vprašanj, ki so vezana na predmet te pogodbe ter izvaja nadzor nad izvedbo del.

S strani prijavitelja je za izvajanje te pogodbe pooblaščen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

11. člen

Pogodbeni stranki soglašata, da bosta vse spremembe in dopolnitve k tej pogodbi po predhodno doseženem sporazumu opredelila v aneksih k tej pogodbi.

V primeru nižje realizacije projekta oz. programa od odobrenih sredstev se ta sorazmerno znižajo za kar ni potrebno sklepanje aneksa k pogodbi.

12. člen

Pogodbeni stranki bosta morebitne spore reševali sporazumno, v kolikor to ne bo mogoče, je za rešitev pristojno stvarno in krajevno pristojno sodišče.

13. člen

Pogodba je sklenjena v štirih (4) enakih izvodih, od katerih prejme Občina tri (3) izvode in prijavitelj en (1) izvod.

14. člen

Pogodba prične veljati z dnem, ko jo podpišeta obe pogodbeni stranki.

|  |  |
| --- | --- |
| Datum: \_\_\_\_\_\_\_\_\_\_\_\_\_ |  Št. zadeve: xx-xx/2018 |
| Občina: Datum: xx.xx.2018 |
| Prejemnik: |  Ivan Molan,  |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ župan |
|  *(podpis) (žig)* |  *(podpis) (žig)*  |

***Poročilo o izvedeni ureditvi športnega objekta***

1. **Predstavitev realiziranega programa**
2. **Izvedene aktivnosti (dela / nakupi opreme / nakupi materiala)**

|  |  |
| --- | --- |
| **Vrsta del / materiala / opreme** | **Vrednost [EUR]** |
|  |  |
|  |  |
|  |  |
|  |  |
|  |  |
|  |  |
|  |  |

1. **Finančna konstrukcija**

|  |  |
| --- | --- |
| **Stroški** | **Vrednost [EUR]** |
| Storitve (gradbeno-obrtniška dela…) |  |
| Material |  |
| Oprema |  |
| Drugo (navesti) |  |
| Drugo (navesti) |  |
| Pavšalni stroški (10% skupnih stroškov) |  |
| Prostovoljno delo (20% skupnih stroškov) |  |
| **Skupaj** |  |

|  |  |
| --- | --- |
| **Prihodki** | **Vrednost [EUR]** |
| Lastna sredstva |  |
| Občina (max. 30% vseh prihodkov) |  |
| Drugi viri (navesti) |  |
| Drugi viri (navesti) |  |
| **Skupaj** |  |

1. **Prostovoljno delo**

|  |
| --- |
| ***Seznam ljudi, ki so sodelovali kot prostovoljci***  |
| Zap.št.  | Ime in Priimek | Podrobnejši opis vloge v projektu | Oblika dela  | št. ur  | delež | Vrednost v EUR (ura prost.dela je 5,00 EUR)  |
|
| 1. |  |  | *Prostovoljno*  |   |   |   |
| *Plačljivo* |   |   |   |
| 2. |  |  | *Prostovoljno*  |  |  |  |
| *Plačljivo* |  |  |  |
| 3. |  |  | *Prostovoljno*  |  |  |  |
| *Plačljivo* |  |  |  |
| 5. |  |  | *Prostovoljno*  |  |  |  |
| *Plačljivo* |  |  |  |
| 6. |  |  | *Prostovoljno*  |  |  |  |
| *Plačljivo* |  |  |  |
| 7. |  |  | *Prostovoljno*  |   |   |   |
| *Plačljivo*  |   |   |   |
| 8. |  |  | *Prostovoljno*  |   |   |   |
| *Plačljivo*  |   |   |   |
| 9. |  |  | *Prostovoljno*  |   |   |   |
| *Plačljivo* |   |   |   |
| 10. |  |  | *Prostovoljno*  |  |  |  |
| *Plačljivo* |  |  |  |
| 11. |  |  | *Prostovoljno*  |  |  |  |
| *Plačljivo* |  |  |  |
| 12. |  |  | *Prostovoljno*  |  |  |  |
| *Plačljivo* |  |  |  |
| 13. |  |  | *Prostovoljno*  |  |  |  |
| *Plačljivo* |  |  |  |
| 14. |  |  | *Prostovoljno*  |   |   |   |
| *Plačljivo*  |   |   |   |
| 15. |  |  | *Prostovoljno*  |   |   |   |
| *Plačljivo*  |   |   |   |
| SKUPAJ | *Prostovoljno*  |   |   |   |
| *Plačljivo*  |   |   |   |

1. **Pripombe**
2. **Obvezne priloge**
* Seznam udeležencev projekta
* Dokazilo o izvedbi projekta (npr. vabila, zgibanke, časopisni članki itd.);
* Kopije računov za izvedene dejavnosti v okviru projekta, najmanj v višini odobrenih sredstev;
* Zahtevek za izplačilo v obliki e-računa, oddan preko sistema UJP.

Kraj in datum: Podpis odgovorne osebe:

 (žig)

Na podlagi 19. člena Statuta Občine Brežice (Uradni list RS, št. 10/09 in 3/10) je Občinski svet Občine Brežice na 5. dopisni seji dne 28. 10. 2016 sprejel

**P R A V I L N I K**

**o izboru in sofinanciranju programov in projektov v Občini Brežice**

**1. člen**

**(splošne določbe)**

(1) S tem pravilnikom se določajo javni interes, programski dokumenti, upravičenci in pogoji za pridobitev sredstev iz proračuna občine, postopek dodeljevanja sredstev, način in kriterije financiranja in nadzor nad izvajanjem sofinanciranih programov na področju kulture, zdravstva in socialnega varstva, mladine in turizma v občini.

(2) Pravilnik se lahko uporablja tudi na ostalih področjih izbora in sofinanciranja programov in projektov v okviru vsakoletnega proračuna Občine Brežice, kjer ni drugih podrobnejših predpisov.

**2. člen**

**(javni interes)**

(1) Občina Brežice sofinancira programe in projekte, ki so v javnem interesu v okviru vsakoletnega proračuna Občine Brežice na posameznih proračunskih postavkah.

(2) Javni interes Občine Brežice je opredeljen s Strategijo Občine Brežice in letnim programom na posameznem področju.

**3. člen**

**(letni program področja)**

Z letnim programom področja se za posamezno proračunsko obdobje v občini:

– opredelijo vsebine področja, ki se financirajo iz občinskega proračuna v posameznem proračunskem letu,

– določi obseg in vrsta dejavnosti, ki se sofinancira pri posameznih programih,

– določijo upravičenci za posamezne vsebine,

– opredeli predviden delež sredstev proračuna za posamezne vsebine.

**4. člen**

**(podlage za dodelitev sredstev)**

(1) Občina Brežice sofinancira vsebine področij na podlagi področnih letnih programov, pripravljenih za posamezno proračunsko obdobje.

(2) V področne letne programe se uvrstijo tiste vsebine, ki so pomembne za lokalno skupnost in upoštevajo tradicijo in posebnosti področja v lokalni skupnosti.

(3) Sklep za pripravo posameznega področnega letnega programa izda župan najpozneje 90 dni pred pričetkom proračunskega leta.

(4) Področne letne programe pripravijo področni strokovni sveti, ki jih s sklepom imenuje župan.

(5) Strokovni svet pripravi letni program najpozneje v roku 45 dni od sklepa župana za pripravo področnega letnega programa.

(6) Področne letne programe s sklepom potrdi župan. Pred potrditvijo mora organ, pristojen za pripravo posameznega letnega programa pridobiti mnenje področne zveze s sedežem na območju Občine Brežice, če ta obstaja. Šteje se, da je mnenje pozitivno, če območna področna zveza ne odgovori v roku 15 dni od poziva organa.

**5. člen**

**(Strokovni svet)**

(1) Posamezni strokovni svet za področje sestavlja pet članov, in sicer:

– 3 člani, predstavniki nevladnih organizacij in zainteresirane javnosti,

– 1 član, predstavnik javnega zavoda, ki izvaja redne programe na področju na območju občine,

– 1 član, strokovni sodelavec občine.

(2) Naloge posameznega strokovnega sveta za področje so:

– priprava področnega letnega programa,

– spremljanje izvajanja področnega letnega programa,

– oblikovanje predlogov na področju za strateške usmeritve občine,

– oblikovanje predlogov na področju za strateške dokumente na regijskem in nacionalnem nivoju,

– ostale naloge po navodilu župana.

(3) Mandat posameznega strokovnega sveta je vezan na mandat župana in ga določi župan s sklepom o imenovanju strokovnega sveta.

**6. člen**

**(upravičenci do sofinanciranja)**

(1) Upravičenci do sofinanciranje so:

– društva, ki izvajajo aktivnosti na območju Občine Brežice,

– zveze društev, ki jih ustanovijo društva s sedežem v Občini Brežice in izvajajo programe na območju Občine Brežice,

– zavodi, ki izvajajo redne programe in projekte na področju na katerem poteka sofinanciranje,

– druge pravne osebe, ki so registrirani za opravljanje dejavnosti na področju, ki je predmet sofinanciranja.

(2) Prednost pri financiranju imajo upravičenci iz prve in druge alineje prvega odstavka tega člena.

**7. člen**

**(pogoji za upravičence)**

(1) Upravičenci morajo izpolnjevati naslednje pogoje:

– imajo sedež ali enoto s sedežem v Občini Brežice,

– imajo zagotovljene prostorske in kadrovske kapacitete za uresničevanje načrtovanih aktivnosti,

– izvajajo programe in projekte na področju najmanj leto dni pred prijavo,

– imajo urejeno evidenco o članstvu in plačani članarini.

(2) Dodatni pogoji, ki jih morajo izpolnjevati upravičenci, se določijo v javnem razpisu za posamezno proračunsko leto.

**8. člen**

**(način dodeljevanja sredstev)**

(1) Sredstva za programe, določene v področnem letnem programu, se dodelijo izvajalcem neposredno s pogodbo ali na podlagi javnega razpisa.

(2) Z neposredno pogodbo se dodelijo sredstva javnim zavodom, ki predložijo programe na podlagi neposrednega poziva občine.

**9. člen**

**(postopki javnega razpis)**

(1) Za sofinanciranje programov, opredeljenih v področnem letnem programu, kjer kot upravičenci niso predvideni javni zavodi, občina objavi javni razpis.

(2) Za izvedbo javnega razpisa je pristojen oddelek občine, skladno z Odlokom o organizaciji in delovnem področju občinske uprave Občine Brežice.

(3) Postopek javnega razpisa za dodelitev sredstev vodi komisija, ki jo s sklepom imenuje župan.

(4) Komisijo sestavljajo predsednik in najmanj dva člana.

(5) Javni razpis se objavi najpozneje 30 dni po sprejetju področnega letnega programa v lokalnem časopisu in elektronskim medijih.

(6) Objava javnega razpisa mora vsebovati najmanj:

1. ime oziroma naziv in sedež neposrednega uporabnika, ki dodeljuje sredstva,

2. pravno podlago za izvedbo javnega razpisa,

3. predmet javnega razpisa,

4. navedba osnovnih pogojev za kandidiranje na javnem razpisu in meril, s pomočjo katerih se med tistimi, ki izpolnjujejo pogoje, izberejo prejemniki sredstev,

5. okvirno višino sredstev, ki so na razpolago za predmet javnega razpisa,

6. določitev obdobja, v katerem morajo biti porabljena dodeljena sredstva oziroma roki, če je predvideno zaporedno dodeljevanje sredstev,

7. rok, do katerega morajo biti predložene vloge za dodelitev sredstev,

8. datum odpiranja vlog za dodelitev sredstev oziroma datumi odpiranja vlog, če je v javnem razpisu predvideno zaporedno odpiranje le-teh,

9. rok, v katerem bodo potencialni prejemniki obveščeni o izidu javnega razpisa,

10. kraj, čas ter osebo, pri kateri lahko zainteresirani dvignejo razpisno dokumentacijo.

(7) Javni razpis lahko poleg podatkov iz prejšnjega odstavka vsebuje tudi druge podatke, če so potrebni glede na vrsto predmeta javnega razpisa, predvsem pa elemente iz 3. in 5. točke tretjega odstavka 9. člena tega pravilnika.

**10. člen**

**(razpisna dokumentacija)**

(1) Občina mora omogočiti prejemnikom vpogled v razpisno dokumentacijo in na zahtevo predati izvod razpisne dokumentacije.

(2) V razpisni dokumentaciji morajo biti navedeni vsi potrebni podatki, ki bodo omogočili upravičencu izdelati popolno vlogo za dodelitev sredstev.

(3) Občina mora v razpisni dokumentaciji navesti vse pogoje, ki jih mora upravičenec izpolnjevati, da se uvrsti v izbor za dodelitev sredstev oziroma, ki jih mora izpolnjevati vloga, da se šteje kot formalno popolna. Obvezni sestavni deli razpisne dokumentacije so med drugim:

1. podatki o predmetu razpisanih sredstev,

2. okvirna višina sredstev, ki so na razpolago za predmet javnega razpisa,

3. način določanja deleža, ki ga prejme posamezni prejemnik (na primer odstotni delež pokrivanja proizvodnih stroškov izdelka ali storitve ter način izračuna proizvodnih stroškov, odstotni delež subvencioniranja prodajne cene izdelka ali storitve, odstotni delež pokrivanja upravičenih stroškov projekta),

4. navedba potrebnih dokumentov, ki jih mora prejemnik predložiti uporabniku za dokazilo, da prejemnik izpolnjuje pogoje za kandidiranje na razpisana sredstva, in da je upravičen do sredstev (na primer bonitetni obrazci, registracija podjetja ali drugega prejemnika, dovoljenje za opravljanje dejavnosti),

5. vzorec pogodbe,

6. navedba vrste meril, s pomočjo katerih se med tistimi, ki izpolnjujejo pogoje, izberejo prejemniki sredstev, način njihove uporabe in pomen posameznih meril,

7. navedba o tem, kdo s sklepom odloči o dodelitvi sredstev in kdo o pritožbi zoper ta sklep.

(4) Komisija mora pred odločitvijo o objavi javnega razpisa v zapisniku oceniti, ali je vsebina razpisne dokumentacije pripravljena tako, da je možno pričakovati uspešen javni razpis.

**11. člen**

**(rok za dostavo vloge in oznaka vloge)**

(1) Vloga za dodelitev sredstev mora biti dostavljena do roka, ki je določen v objavi javnega razpisa. Razpisni rok ne sme biti krajši od trideset koledarskih dni in ne daljši od petinštirideset koledarskih dni.

(2) Predložena vloga mora biti v zaprti kuverti, označen z "ne odpiraj – vloga" in navedbo javnega razpisa, na katerega se nanaša.

**12. člen**

**(odpiranje vlog)**

(1) Odpiranje prejetih vlog za dodelitev sredstev vodi komisija in se izvede v roku, ki je predviden v javnem razpisu in ni daljši od osem koledarskih dni od roka, določenega za oddajo vloge.

(2) Javnost odpiranja prejetih vlog se določi z razpisom.

(3) Odpirajo se samo v roku dostavljene, pravilno izpolnjene in označene kuverte, ki vsebujejo vloge in sicer v vrstnem redu, v katerem so bile predložene. Ostale vloge se zavržejo s sklepom in se neodprte vrnejo vlagatelju.

(4) O odpiranju vlog mora komisija sproti voditi zapisnik, ki vsebuje predvsem:

1. naslov, prostor in čas odpiranja dospelih vlog,

2. predmet javnega razpisa,

3. imena navzočih predstavnikov komisije,

4. imena oziroma naziv vlagateljev vlog (potencialnih prejemnikov sredstev) po vrstnem redu odpiranja vlog,

5. ugotovitve o popolnosti vlog,

6. navedbo tistih vlagateljev, ki niso dostavili popolne vloge.

(5) Na odpiranju ugotavlja komisija popolnost vlog glede na to, če so bili predloženi vsi zahtevani dokumenti (formalna popolnost). Zapisnik podpišejo predsednik in člani komisije.

**13. člen**

**(dopolnitev vloge)**

(1) Komisija v roku 8 koledarskih dni od odpiranja vlog pisno pozove tiste vlagatelje vlog, katerih vloge niso bile popolne, da jih dopolnijo. Rok za dopolnitev ne sme biti daljši od 5 koledarskih dni od prejema poziva.

(2) Nepopolne vloge, ki jih vlagatelj v roku iz prejšnjega odstavka ne dopolni, se s sklepom zavržejo.

**14. člen**

**(strokovni pregled vlog)**

(1) Komisija opravi strokovni pregled popolnih vlog ter jih oceni na podlagi pogojev in meril, ki so bila navedena v javnem razpisu oziroma razpisni dokumentaciji. Komisija mora o opravljanju strokovnega pregleda popolnih vlog in o njihovem ocenjevanju voditi zapisnik.

(2) Na podlagi ocene vlog komisija pripravi predlog prejemnikov sredstev in zavrnjenih vlagateljev, ki ga podpišejo predsednik in člani komisije. komisija posreduje predlog izbora najpozneje v tridesetih koledarskih dneh od roka za oddajo vlog.

(3) Vlagateljem, ki predložijo neresnične in zavajajoče podatke glede prijavljenih programov se zavrnejo vsi prijavljeni programi na javni razpis ter se jih izloči iz sofinanciranja iz sredstev lokalne skupnosti za naslednja tri leta.

(4) Zavrnejo se programi, ki vključujejo vsebine, ki so že sofinancirane iz naslova drugih proračunskih postavk.

(5) Predlog prejemnikov sredstev in zavrnjenih vlagateljev se predloži pristojnemu za odločanje v primeru posameznega javnega razpisa.

(6) Pristojni izda sklepe o izboru in zavrnitvi na podlagi predloga iz prejšnjega odstavka. V obrazložitvi sklepa je potrebno utemeljiti odločitev.

(7) Občina prejemniku sredstev posreduje sklep o izboru in ga pozove k podpisu pogodbe.

(8) Sklep o izboru vsebin in višini dodeljenih sredstev in izboru se prijaviteljem dostavi priporočeno s povratnico na uradni naslov vlagatelja, v roku treh koledarskih dneh od izdaje sklepa.

(9) Če se prejemnik v roku 8 koledarskih dni od prejema poziva nanj ne odzove, se šteje, da je umaknil vlogo za pridobitev sredstev.

**15. člen**

**(pritožba na izbor)**

(1) Na sklep o izboru ali zavrnitvi lahko vlagatelj pritožbo županu v roku 8 koledarskih dni od prejema sklepa.

(2) Vložena pritožba ne zadrži podpisa pogodb z izbranimi vlagatelji.

(3) Pritožnik mora natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Župan s sklepom odloči o pritožbi v roku 15 dni. Županova odločitev je dokončna.

**16. člen**

**(pogodba o sofinanciranju)**

(1) Z izbranimi vlagatelji se v roku trideset dni od pravnomočnosti sklepa sklene pogodba o sofinanciranju športnih vsebin v tekočem proračunskem letu.

(2) Obvezne sestavine pogodbe so:

1. naziv in naslov občine in prejemnika sredstev;

2. namen, za katerega so sredstva dodeljena;

3. višina dodeljenih sredstev;

4. terminski plan porabe sredstev;

5. način nadzora nad namensko porabo sredstev, kot na primer:

– spisek dokazil, ki jih mora predložiti prejemnik za porabo vsake posamezne vrste subvencije, posojila in drugih oblik sredstev;

– možnost, da občina kadarkoli preverja namensko porabo sredstev;

– poročila o poteku in rezultatih porabljenih sredstev v fazi izvajanja projekta ali programa oziroma najmanj zaključno poročilo;

– dolžnost občine, da spremlja in nadzira izvajanje pogodbe ter namensko porabo proračunskih sredstev;

– določilo, da mora prejemnik ob nenamenski porabi sredstev, sredstva vrniti v proračun skupaj z zakonitimi zamudnimi obrestmi;

– določilo, da mora prejemnik obrazložiti in utemeljiti podaljšanje roka porabe sredstev glede na predvideni terminski plan, ker v nasprotnem primeru izgubi pravico do nadaljnje porabe sredstev;

6. drugo, kar sledi iz notranjih aktov in usmeritev občine.

**17. člen**

**(upravičeni stroški)**

Upravičeni stroški, ki so predmet sofinanciranja se podrobneje opredelijo v področnem letnem programu, javnem razpisu in razpisni dokumentaciji.

**18. člen**

**(merila za izbor)**

Podrobnejša merila za izbor ter določitev višine sofinanciranja posamezne vsebine se podrobneje opredeli v področnem letnem programu, javnem razpisu in razpisni dokumentaciji.

**19. člen**

**(finančni nadzor)**

(1) Upravičenci do sofinanciranja programov in projektov, ki so v javnem interesu, so dolžni vsebine izvajati v skladu s tem pravilnikom in drugimi predpisi ter načeli s področja dela.

(2) Prejemniki namenskih sredstev iz občinskega proračuna so na zahtevo sofinancerja dolžni predložiti ustrezne dokumenta ter podatke, ki se nanašajo na namensko porabo sredstev.

(3) V kolikor se ugotovi, da izvajalec nenamensko porablja proračunska sredstva, se sofinanciranje takoj ustavi, že prejeta sredstva pa mora izvajalec vrniti v občinski proračun skupaj z zakonsko predpisanimi obrestmi.

**20. člen**

**(strokovni nadzor)**

(1) Strokovni nadzor nad izvajanjem programov, ki so v javnem interesu izvaja pristojen oddelek Občine Brežice in z njegove strani pooblaščena organizacija na mestu izvajanja programov.

(2) Strokovni nadzor je napovedan ali nenapovedan.

(3) O poteku strokovnega nadzora se piše zapisnik.

(4) V kolikor se ob nadzoru ugotovi, da so predlagatelji v prijavi na javni razpis predložili neresnične ali zavajajoče podatke glede prijavljenih programov, se sofinanciranje vsebin takoj ustavi, vlagatelja pa se izloči iz sofinanciranja iz sredstev lokalne skupnosti za naslednja tri leta.

**21. člen**

**(prehodne in končne določbe)**

(1) S sprejemom tega pravilnika prenehajo veljati Pravilnik o sofinanciranju programov in projektov s področja zdravstva in socialnega varstva v Občini Brežice (Uradni list RS, št. 100/13), Pravilnik o zagotavljanju sredstev za ohranjanje in vzdrževanje kulturnih spomenikov lokalnega pomena, ki niso v lasti Občine Brežice, in drugih programov na področju kulture (Uradni list RS, št. 7/13), Pravilnik o izvedbi javnega razpisa za zagotavljanje sredstev iz proračuna Občine Brežice za sofinanciranje ljubiteljskih kulturnih programov (Uradni list RS, št. 95/14) in Pravilnik o sofinanciranju programov aktivnosti turističnih društev in zvez v Občini Brežice (Uradni list RS, št. 40/07).

(2) Področne strokovne svete imenuje župan v roku 30 dni od uveljavitve tega pravilnika. Z imenovanjem novih preneha mandat dotedanjim.

**22. člen**

Ta pravilnik začne veljati petnajsti dan po objavi v Uradnem listu Republike Slovenije.

Št. 007-0012/2016

Brežice, dne 28. oktobra 2016

Župan

Občine Brežice

**Ivan Molan** l.r.

**NE ODPIRAJ! –**

**PRIJAVA NA JR ŠPORTNI OBJEKTI**

**OBČINA BREŽICE**

Cesta prvih borcev 18

8250 BREŽICE

***NAZIV PRIJAVITELJA***

*ULICA*

*POŠTA, KRAJ*